ང་དལ་འབྱོར་རྙེད་དཀའ་བ་དང་འཆི་བ་མི་རྟག་པས་ཡིད་བསྐུལ་ནས་འཁོར་བ་ལས་ངེས་པར་འབྱུང་བའི་བློ་རྩེ་གཅིག་པས་སྐྱབས་སེམས་ཡིག
བརྒྱའི་སྒོམ་བཟླས་བླ་མའི་རྣལ་འབྱོར་རྣམས་ཁྲིད་ཡིག་ལས་འབྱུང་བ་བཞིན་ཐུན་བཞིའམ་གཉིས་སོགས་ཀྱི་ཁྲིགས་སུ་བཅད་ནས་ཞག་མང་ཉུང་ཇི་ལྟར་རིགས་པས་སེམས་རྒྱུད
དང་ཅི་འདྲེས་སུ་བྱེད་ཅིང་།འགྲུབ་ན་གཞན་དག་ཀྱང་བསྐུལ་ཏེ།གསུང་སྒྲོག།ཆུ་གཏོར།ཉེའུ་འདོན།སྲོག་བསླུ།སཱཙྪ་འདེབས་པ་སོགས་དགེ་བའི་དཔུང་བསྐྱེད་ཅི་ནུས་བསྒྲུབས་
པཔས་རྒྱུད་འབྱོངས་ཤིང་།བར་ཆད་མི་འབྱུང་བ་དང་དངོས་གྲུབ་ཀྱི་མཚན་མ་མྱུར་དུ་ཐོབ་པ་སོགས་ཀྱི་དགོས་པ་ཡོད་ཅིང་།ལོང་ཆུང་ནས་མ་འགྲུབ་ན་ཡང་ཆད་པའི་སྐྱོན་དུ་མི་འགྱུར
རོ།།དེ་ནས་བསྙེན་པ་དངོས་ལ་འཇུག་རྒྱུའི་དགོང་ཐུན་དེ་ལ་བསྐྱེད་བཟླས་དང་གཞི་བགེགས་ཀྱི་གཏོར་མ་གཏོང་བ་སོགས་སྔར་དང་འདྲ་བས་ནང་མཚམས་བཅད།ཐོ་བརྩིགས་པ་
རྒྱལ་ཆེན་བཞིར་མོས་ནས་མཆོད་གཏོར་ཕུལ་ལ་ཕྲིན་ལས་གསོལ་བརྟན་བཞུགས་ཤིས་བརྗོད་རྣམས་བྱའོ།།གཉིས་པ་ལ་ཕྱི་ནང་གསང་གསུམ་ལས།དང་པོ་ནི།རང་གང་དུ

བལྟ་བའི་ཕྱོགས་དེ་ཉིད་དུ་བྲིས་སྐུ་སོགས་རྟེན་བཤམས་པའི་སྟེགས་བུ་གཙང་མའི་ཁར་སྨན་ར་ཀ་ཉེར་སྤྱོད་སོགས་མཆོད་རྫས་རྣམས་ལག་ལེན་ལྟར་བཤམྦ།
ལལ་ཉིན་རེ་བཞིན་ཁ་གསོ།མཚམས་ནང་དུ་དགོས་ངེས་སྔར་དམིགས་འོག་ཏུ་གང་བཅུག་ལས་ངོ་གསར་དང་མི་འཕྲད་ཅིང་ཆས་ཀའི་གཏོང་ལེན་ཀྱང་མི་བྱ།སྒྱིད་སྡུག།
ལེགས་ཉེས་གང་ལའང་རེ་དོགས་ཀྱི་རྩིས་གདབ་མེད་པར་ལྷའི་ང་རྒྱལ་ཤུགས་དྲག་དང་བཟླས་པ་ཕྲེང་སྐོར་རེ་རེའི་མཚམས་སུ་ཡང་གསལ་འདེབས་ཤིང་།བླ་མ་ལ་མོས་
གུགུས་དང་སེམས་ཅན་ལ་སྙིང་རྗེ་བསྐྱེད་པ་རྣམས་དང་མ་བྲལ་བའི་བློ་ཁྲིགས་སུ་བཅུར་ནས་བསྐྱངས་པས་ཇི་ཞིག་ན་རྩོལ་མེད་ཤུགས་འབྱུང་དུ་འཆར་བར་འགྱུར་ཞིང་།དཔེར་
མཚོན་ན།ད་རེས་བཟླས་པ་མ་གྲོལ་བར་རྐྱེན་ཅི་བྱུང་ཡང་དེའི་དབང་དུ་མི་གཏོང་།ན་ན་ཡང་ན་གོ་ཆོད།ཤི་ན་ཡང་ཤི་གོ་ཚོད།སྔར་སྐྱེ་བ་གྲངས་མེད་པ་ཞིག་བླངས་།
ཀྱང་དོན་མེད་པ་ཁོ་ནར་སོང་བ་ལ།ད་རེས་གསང་སྔགས་ཟབ་མོའི་ལམ་བསྒྲུབ་ཏུ་ཡོད་པ་ན་སྐལ་བ་རེ་བཟང་སྙམ་པའི་མོ་ས་གུས་གདུང་ཤུགས་ཀྱི་འབད་རྩོལ་དྲག་པོ་བྱས

པས་བར་ཆད་མི་འབྱུང་ཞིང་དངོས་གྲུབ་མྱུར་དུ་ཐོབ་པའི་དགོས་པ་ཡོད་པས་དེ་ལྟར་ཤེས་པར་བྱས་ནས།སྐྱབས་འགྲོ་སེམས་བསྐྱེད་ཡན་ལག་བདུན་གྱི་ཆོ་གས་བསགས་པ།
རྣམས་སྤྱི་དང་མཐུན་པར་བྱས་རྗེས་དོན་དམ་བྱང་ཆུབ་སེམས་ཀྱི་ངང་དུ་བཟོ་མིད་ལྷག་པར་ཅི་གནས་སུ་བཞག་པའི་བང་ལས།སྭ་བྷ་ཝའི་སྔགས་བརྗོད་པའི་མཐུས་མ
དག་པའི་སྣང་ཆ་ཐམས་ཅད་དབྱིངས་སུ་དག་སེམས་སྒང་ཧཱུྃ་གི་སྒྲ་གདངས་ནམ་མཁའ་གང་བ་ལ་སེམས་བསྲེ།དེའི་ངང་ལས་མི་ཤིགས་པ་རྡོ་རྗེ་སྲུང་བའི་ར་གུར་ཡེ་ཤེས་ཀྱི་མེ་
དཔུང་འབར་བར་འཁྲིགས་པས་ཁོར་ཡུག་ཐམས་ཅད་ཁྱབ་པའི་ནང་དུ་སྣོད་ཀྱི་འཇིག་རྟེན་པདྨ་འོད་ཀྱི་གཞལ་ཡས་ཁང་ཆེན་པོར་ཡོངས་སུ་གསལ་བའི་དབུས་སུ་པདྨའི་སྡོང་པོ་རབ་
ཏུ་རྒྱས་པ་འདབ་མ་བརྒྱད་པའི་ལྟེ་བར་ཉི་ཟླའི་གདན་ལ་རང་རིག་ཧཱུྃ་དམར་པོ་འབར་བ་ལ་སེམས་བསྲེ།དེ་ལས་འོད་ཟེར་འཕྲོས་སེམས་ཅན་ཐམས་ཅད་ཀྱི་གདོད་མའི་མི་ཤིགས
པ་རིག་འཛིན་བླ་མའི་ངོ་བོར་སད།འོད་ཟེར་རྣམས་ཧཱུྃ་ལ་འདྲེས།དེ་ཡོངས་སུ་གྱུར་པ་ལས་སྐད་ཅིག་གིས་རིག་འཛིན་པདྨ་འབྱུང་གནས་སྐུ་མདོག་དཀར་ལ་དམར་བའི་མདངས

ཅན་གསང་ཕོད་ཟབ་བེར་ཆོས་གོས་སྙན་ཞུ་སོགས་མཛེས་ཤིང་བརྗིད་པའི་ཆས་ཀྱིས་བརྒྱན་ཅིང་མཚན་དཔེའི་གཟི་བྱིན་འབར་བ།ཕྱག་གཡས་རྡོ་རྗེ་རྩེ་ལྔ་
པ་དཔུང་བ་གཡས་ཀྱི་ཟད་སོར་གདེང་ཞིང་།གཡོན་བྷནྡྷ་དམ་ཚིག་གི་བཟའ་བས་གཏམས་པའི་དབུས་སུ་རིན་པོ་ཆེའི་བུམ་པ་འཆི་བ་མེད་པའི་བདུད་རྩིས་གང་བ་དཔག་བསམ་ཤིང་གི་
ཁ་རྒྱན་ཅན་བསྣམས་པ།ཞབས་གཉིས་གཡོན་བརྐྱང་བའི་སྟབས་ཀྱིས་བཞུགས་པའི་པང་དུ་ཡུམ་མཁའ་འགྲོ་མཚོ་རྒྱལ་དཀར་དམར་མཛེས་སྡུག་ལང་ཚོས་སྒེག་པ་མེ་ཏོག་དང་
རིན་པོ་ཆེའི་རྒྱན་ཅན་གཡས་ཅད་ཏེའུ་འཁྲོལ་བའི་སྟབས་སུ་འཛིན་ཅིང་།གཡོན་བདུད་རྩིའི་ཐོད་པ་སྟོབ་པའི་ཚུལ་དུ་སྙོམས་པར་འཇུག་པ།སྐུ་ལས་སྤྲུལ་པའི་འོད་ཟེར་མཁའ
ཁྱབ་ཏུ་སྤྲོ་བ།མཐའ་སྐོར་དུ་པདྨའི་འདབ་མ་བརྒྱུད་ལ་ཤར་དུ་ཧཱུྃ་ཀཱ་ར་རྡོ་རྗེ་དྲིལ་བུ།ལྷོར་འཇམ་དཔལ་བཤེས་གཉེན་བེ་ཅོན་སྡིགས་མཛུ།ནུབ་ཏུ་ཀླུ་སྒྲུབ་གསེག་པར།བྱང་དུ་པྲ།
བྷ་ཧསྟི་རྒྱ་གྲམ་གླེགས་བམ།ཤར་ལྷོ་ར་དྷ་ན་སཾ་སྐྲྀ་ཏ་ཐོད་རྔ་པད་ཕོར།ལྷོ་ནུབ་ཏུ་བི་མ་མི་ཏྲ་མཉམ་གཞག་ཚེ་བྲམ།ནུབ་བྱང་དུ་གུ་ཧྱ་ཙནྡྲ་ལྕགས་ཀྱུ་ཞགས་པ།བྱང་ཤར་དུ་ཤཱནྟིཾ

གརྦྷ་ཐོད་པ་དང་གྲི་གུག་འཛིན་པ།ཐམས་ཅད་ཀྱང་གསང་ཕོད་སྦྲ་མ་སྦྱར་སྙན་ཞུ་ལ་སོགས་པའི་ཆས་ཅན།རིག་འཛིན་དཔའ་བོ་མཁའ་འགྲོའི་འཁོར་ཚོགས་བསམ་གྱིས་མི་ཁྱབ་པས།
བསྐོར་བའི་སྒྱུ་འཕྲུལ་གྱི་བཀོད་པ་བསམ་གྱིས་མི་ཁྱབ་པར་འཆར་བ་དམ་ཚིག་པ་དང་ཡེ་ཤེས་པ་གཉིས་སུ་མེད་པའི་རང་རིག་ཀ་དག་གདོད་མའི་མི་ཤིགས་པ་སྐུ་གསུང་ཐུགས་རྡོ་རྗེ་གསུམ།
གྱི་རང་བཞིན་རིག་འཛིན་བླ་མའི་དཀྱིལ་འཁོར་བསམ་གྱིས་མི་ཁྱབ་པའི་རྣམ་རོལ་དུ་ཤར་བ་ལ་སེམས་རྩེ་གཅིག་པ་ཉིད་ཀྱིས།ཐུགས་ཀར་པད་ཉི་ཟླ་བའི་སྟེང་དུ་ཧཱུཾ་ཡིག་གི་མཐར་སྔགས
ཀྱི་ཕྲེང་བས་བསྐོར་བར་བསམས་ལ།དེ་ལས་བྱུང་བའི་འོད་ཀྱིས་སྤང་བ་ཐམས་ཅད་ལྷ།གྲགས་པ་ཐམས་ཅད་སྔགས།དྲན་རྟོག་ཐམས་ཅད་ཆོས་ཉིད་བྱང་ཆུབ་སེམས་ཀྱི་ངོ་བོར་གནས་པ་ལས་གཡོ་བ
མེད་པའི་ངང་ནས།ཨོཾ་བཛྲ་མ་ཧཱ་གུ་རུ་སརྦ་སིདྡྷི་ཧཱུཾཿཞེས་པའི་བཟླས་པ་ཙི་ནུས་སུ་བཟླས་པའི་མཐར་སྦྱང་བ་གསུམ་སྔོན་དུ་འགྲོ་བས་རླུང་བུམ་པ་ཅན་དང་སྥར་ཏེ་རླུང་སྔགས་དབྱེར
མིམི་ཕྱེད་པའི་རྡོར་བཟླས་ཀྱང་ཅི་ནུས་ས་བྱ་ཞིང་།ཐུན་བསྡུ་བ་ན་ལྷ་སྔགས་ལ་སོགས་པ་མཚན་མའི་སྣང་བ་ཐམས་ཅད་མེ་ལོང་ལ་ཧས་བཏབ་པ་བཞིན་མི་དམིགས་སྤྲོས་པ་ཐམས་ཅད

དང་བྲལ་བའི་དེ་བཞིན་ཉིད་ཀྱི་དབྱིངས་སུ་ཅིག་ནས་སུ་མཉམ་པར་བཞག།དེ་ལས་ལྡང་བ་ན་ཆུ་ལས་ཉ་ལྡང་བའི་ཚུལ་དུ་ཐུན་མཚམས་ཀྱི་ལྷར་ལངས་ནས
བསྔོ་སྨོན་བྱ།དེ་ནས་སྲོད་ཐུན་ཀྱང་སྐྱབས་སེམས་ནས་བཟུང་ཐུན་བསྡུ་བའི་བར་སྔར་ལྟར་ལས་ཐུན་མཐར་གཏོར་བསྔོ་སོགས་དགེ་སྦྱོར་ཁྲིགས་གཞན་རྣམས་ཀྱང་བྱ་ཞིང་།མཐར་ཉལ
བ་ན་མཚན་མེད་འོད་གསལ་གྱི་ངང་ལ་འཇོག་པའམ།སྙིང་གའི་ཧཱུཾ་ཡིག་ལ་སེམས་རྩེ་གཅིག་པས་ཉལ་བ་གང་བ་དེའི་རྣལ་འབྱོར་གྱིས་ཉལ།དེའི་སང་ཞོག་ཐོར་ཐུན་ལ་བབས་པ་ན་
ལྡང་བའི་རྣལ་འབྱོར་གྱིས་ལངས་ཏེ་ཐུན་མོང་གི་སྔོན་འགྲོས་རྒྱུད་སྦྱོང་ཞིང་སྐྱབས་སེམས་ཡན་ལག་བདུན་པ་ནས་ཐུན་མཚམས་ཀྱི་བར་སྔར་བཞིན་གྱིས་སྔ་དྲོ་ཐུན་གཉིས་ཏེ་ཐུན་བཞིའམ།།
ཡང་ན་ཐོ་རངས་ནས་ཉིན་གུང་ཡན་ལ་ཐུན་གཅིག་དང་།དེ་ནས་སྲོད་ཐུན་གྱི་བར་ལ་ཐུན་གཅིག་སྟེ་ཐུན་གཉིས་སུ་བྱས་ན་ཡང་མི་འགལ་ཞིང་།འོན་ཀྱང་འདི་ལ་ངག་འདོན་སོགས་
ཀྱི་སྤྲོས་པ་ཉུང་བས་ཐུན་བཞི་མར་བྱས་པ་ཉིད་བློ་འཇུར་བ་ལ་ཕན་པའི་ཕྱིར་དེ་ལྟར་བྱས་པ་ཉིད་ལེགས་ཤིང་།གང་ལྟར་ན་ཡང་རིམ་པ་དེ་ལྟ་བུས་གྲངས་ནི་འབྲུ་འབུམ་ནས་འབུམ་ཕྲག་

གཅིག་གི་བར་དང་།དུས་ནི་ཟླ་བ་གཅིག་ནས་བདུན་ཕྲག་གཅིག་གི་བར་དང་།མཚན་མ་ནི་དངོས་ཉམས་རྨི་ལམ་དུ་ཞལ་མཐོང་ཞིང་ལུང་སྟོན་པའི་བར་རོ།།གཉིས་པ་ནང་སྒྲུབ་ནི།སྦྱོར
་སྔར་དང་འདྲ་བ་ལས།སྭ་བྷཱ་ཝས་སྟོང་པར་སྦྱངས་ཏེ།སྟོང་པ་ཉིད་ཀྱི་ངང་ལས་སྣོད་ཀྱི་འཇིག་རྟེན་ཡེ་ཤེས་ལྔའི་རང་མདངས་འཇའ་འོད་སྣ་ལྔའི་གུར་ཁྱིམ་འཁྲིགས་པར་གྱུར་པའི
དབུས་སུ་རིན་པོ་ཆེ་ཟུར་བརྒྱད་པའི་ལྟེ་བར་པདྨ་དང་ཉི་ཟླའི་གདན་ལ་རིག་པའི་རང་རྩལ་དྲངས་པའི་མཚོ་ལ་གཟའ་སྐར་ཤར་བ་བཞིན་སྐད་ཅིག་གིས་བླ་མ་རྡོ་རྗེ་ཐོད་ཕྲེང་རྩལ་སྐུ་མདོག།
མཐིང་གསལ་ཞལ་གཅིག་ཕྱག་གཉིས་པ་ལོ་བརྒྱད་ལོན་པའི་ལང་ཚོ་ཅན་ཁྲོ་འཛུམ་བཞད་པའི་ཉམས་ལྡན་སྤྱན་གསུམ་པ།སྟག་ལྤགས་ཀྱི་ཤམ་ཐབས་དང་དར་གྱི་ཅོད་པན་དང
རུས་པའི་རྒྱན་གྱིས་སྦས་པ།རལ་པའི་ཐོར་ཚུགས་དང་མཚན་དཔེའི་གཟི་བྱིན་ཅན་ཕྱག་གཉིས་རྡོར་དྲི་ལ་ཐུགས་ཀར་བསྣོལ་བ།ཞབས་རྡོ་རྗེའི་སྐྱིལ་མོ་ཀྲུང་གིས་བཞུགས་པའི
པང་དུ་ཡུམ་དབྱིངས་ཕྱུག་མནྡྷ་ར་བ་དཀར་གསལ་གྲི་ཐོད་འཛིན་པས་འཁྲིལ་བ་བདེ་སྟོང་གཉིས་སུ་མེད་པའི་རྣམ་རོལ་ཅན་སྤྲུལ་པའི་འོད་ཟེར་མཐའ་ཡས་པར་སྤྲོ་བ།དེའི་སྤྱི་བོར་བུདྡྷ།

ཟོད་ཕྲེང་དཀར་པོ་འཁོར་ལོ་དང་དྲིལ་བུ།མགྲིན་པར་པདྨ་ཐོད་ཕྲེང་དམར་པོ་པདྨ་དང་དྲིལ་བུ།སྙིང་གར་བཛྲ་ཐོད་ཕྲེང་སྔོན་པོ་རྡོ་རྗེ་དང་དྲིལ་བུ།ལྟེ་བར་རིན་ཆེན་ཐོད
ཕྲེང་སེར་པོ་རིན་པོ་ཆེ་དང་དྲིལ་བུ།གསང་བར་ཀརྨ་ཐོད་ཕྲེང་ལྗང་གུ་རལ་གྲི་དང་དྲིལ་བུ།ཐམས་ཅད་ཀྱང་རང་མདོག་གི་ཡུམ་གྲི་ཐོད་འཛིན་པ་དང་སྦྱོར་ཞིང་།རྒྱན་དང་ཆ་ལུགས་ཐམ་
ཅད་གཙོ་བོ་དང་མཚུངས་པ།མཐའ་སྐོར་དུ་རིན་ཆེན་ཟུར་བརྒྱད་པའི་སྟེང་གི་ཤར་དུ་པདྨ་འབྱུང་གནས།ལྷོར་བློ་ལྡན་མཆོག་སྲེད།ནུབ་ཏུ་ཉི་མ་འོད་ཟེར།བྱང་དུ་སེང་གེ་སྒྲ་སྒྲོག་ཤར
ལྷོར་པདྨ་སམྦྷ།ལྷོ་ནུབ་ཏུ་པདྨ་རྒྱལ་པོ།ནུབ་བྱང་དུ་ཤཱཀྱ་སེང་གེ།བྱང་ཤར་དུ་རྡོ་རྗེ་གྲོ་ལོད་རྣམས་ཆ་ལུགས་སྤྱི་དང་མཐུན་པ།རིག་འཛིན་མཁའ་འགྲོའི་འཁོར་ཚོགས་བསམ་
གྱིས་མི་ཁྱབ་པའི་སྤྲིན་ཕུང་སྤྲོ་བ་དམ་ཚིག་པ་དང་ཡེ་ཤེས་པ་གཉིས་སུ་མེད་པའི་ངོ་བོར་གསལ་བའི་ཐུགས་ཀར་ཉི་མའི་དཀྱིལ་འཁོར་ལ་གནས་པའི་ཧཱུཾ་ཡིག་མཐིང་ག་སྔགས་ཀྱི་ཕྲེང་
བས་བསྐོར་བ།དེ་ལས་བྱུང་བའི་འོད་ཀྱིས་སྣོད་ཀྱི་འཇིག་རྟེན་ཐམས་ཅད་ཡེ་ཤེས་ལྔའི་འོད་ཁྱིམ།བཅུད་ཀྱི་སེམས་ཅན་ཐམས་ཅད་དཀྱིལ་འཁོར་འཁོར་ལོའི་ཚོམ་བུར་

རྫོགས་པ་ལས་གཞན་དུ་མ་གཡོས་པའི་སེམས་རྩེ་གཅིག་པས།ཨོཾ་ཨཱཿཧཱུྃ་བཛྲ་གུ་རུ་པདྨ་ཟོང་ཕྲེང་རྩལ་སརྦ་སིདྡྷི་ཕ་ལ་ཧཱུྃཿཞེས་པའི་བཟླས་པ་ལ་ཚིག་སྒྲིལ་དུ་བྱ་ཞིང་།ཐུན་
མཚམས་སུ་འཁོར་རྣམས་གཙོ་བོ་ལ་བསྡུ།གནས་ལྔའི་ལྷ་ཡང་དེ་དང་དེར་འོད་དུ་ཐིམ།རང་ཉིད་ཀྱང་ཐུགས་ཀའི་ཧཱུཾ་ལ།དེ་ཡང་ནཱ་དའི་བར་དུ་བསྡུས་ནས་འོད་གསལ་སྟོང་པ་
ཉིད་ཀྱི་ངང་དུ་བློ་བཞག།དེ་ལས་ལྡང་བ་ན་སྐད་ཅིག་གིས་ལྷར་བསྐྱེད་ནས་བསྔོ་སྨོན་བྱ།རིམ་པ་དེ་ལྟ་བུས་ཐུན་གཅོད་ལུགས་སོགས་ཕྱི་སྒྲུབ་ལྟར་དང་།གྲངས་དུས་མཚན་མའི་བར
རྣམས་ཀྱང་སྔར་བཤད་པ་བཞིན་ནོ།།གསུམ་པ་གསང་སྒྲུབ་ནི།སྦྱོར་བ་སྔར་དང་འདྲ་བ་ལས།སྭ་བྷཱ་ཝས་སྟོང་པར་སྦྱངས།སྟོང་པའི་ངང་ལས་སྣོད་ཀྱི་འཇིག་རྟེན་དུར་
ཁྲོད་རོལ་པའི་གཞལ་ཡས་ཁང་ཆེན་པོར་དག་པའི་དབུས་སུ་འཁོར་ལོ་རྩིབས་བརྒྱད་པ་གདན་སྟབས་སུ་བཀོད་པའི་ལྟེ་བར་པད་ཉི་དྲེགས་པ་ཕོ་མོ་བསྣོལ་བའི་སྟེང་དུ་རང་རིག་ཧཱུྃ།
ཡིག་མཐིང་གའི་འཕྲོ་འདུ་ལས་ཁྲག་འཐུང་བླ་མ་དྲག་པོ་རྩལ་མཐིང་ནག་ཞལ་གཅིག་ཕྱག་གཉིས་པ་ཁྲོ་གཏུམ་བཟོད་པར་དཀའ་བའི་ཉམས་ཅན།བེར་སྨུག་རྡོ་རྗེའི་གསང་རིས་ཅན་

དང་དུར་ཁྲོད་འབར་བའི་ཆས་ཀྱིས་བརྒྱན་པ།སྤྱན་གསུམ་ཉི་ཟླ་ལྟར་འབར་ཞིང་ཞལ་གདངས་པ་རལ་པ་དམར་སེར་འབར་བ།གཡས་ལྕགས་རྡོར་རྩེ་ལྔ་
གདེངས་སྟབས་སུ་འཕྱར་ཞིང་།གཡོན་དམར་གྱི་དུང་ཆེན་ཐུགས་ཀར་འཛིན་པ།ཡུམ་ཀྲོ་དྷི་དམར་མོ་གྲི་ཟོད་འཛིན་པ་དང་མཉམ་པར་སྦྱོར་བ།ཞབས་གཡོན་བརྐྱང་ཞིང་གཡས་
བསྐུམ་པའི་དོར་སྟབས་ཀྱིས་བཞུགས་པ།ཕྱི་རོལ་རྩིབས་བརྒྱད་ཀྱི་སྟེང་དུ་ཧཱུྃ་ཡིག་བརྒྱད་ལས་ཤར་དུ་ཡང་དག་གཡས་རྡོ་རྗེ།ལྷོར་གཤིན་རྗེ་གཡས་འཁོར་ལོ།ནུབ་ཏུ་རྟ་མགྲིན་
གཡས་ཐོད་དབྱུག།བྱང་དུ་རྡོ་རྗེ་གཞོན་ནུ་གཡས་ཕུར་པ།ཤར་ལྷོར་མངོན་རྫོགས་རྒྱལ་པོ་གཡས་ཁ་ནཱྃ།ལྷོ་ནུབ་ཏུ་ཆེ་མཆོག་གཡས་རྡོ་རྗེ།ནུབ་བྱང་དུ་དྲེགས་པ་གཡས་གྲི་གུག།
བྱང་ཤར་དུ་དྲག་སྔགས་གཡས་རྡོ་རྗེ།ཐམས་ཅད་ཀྱང་གཡོན་དུང་དམར་འཛིན་པ་དུར་ཁྲོད་ཀྱི་ཆས་ཅན།ཡུམ་དྲི་ལ་བྷན་འཛིན་པ་དང་མཉམ་པར་སྦྱོར་བ།སྤྲུལ་པའི་འཁོར་ཚོགས
བསམ་གྱིས་མི་ཁྱབ་པའི་སྤྲིན་སྤྲོ་བ་དམ་ཚིག་པ་དང་ཡེ་ཤེས་པ་ཡི་ནས་དབྱེར་མེད་རང་རིག་དེ་བཞིན་ཉིད་དུ་ངོ་བོ་གཅིག་པའི་གས་ལ་སྣང་དཀྱིལ་འཁོར་འཁོར་ལོའི་སྣང་ཆ་མ་འགགས་པའི

སྒྱུ་འཕྲུལ་བསམ་གྱིས་མི་ཁྱབ་པའི་རོལ་པར་འཆར་བ་ལ་སེམས་རྩེ་གཅིག་པར་བྱས་ལ།གཙོ་བོའི་ཐུགས་ཀར་འཁོར་ལོའི་དབུས་སུ་ཉི་མ་ལ་གནས་པའི་ཧཱུཾ་ཡིག་འབར་བ་སྔགས་
ཀྱི་ཕྲེང་བས་གཡས་སུ་བསྐོར་བར་བསྒོམས་ལ་བཟླས་བརྗོད་བགྱིས་པ་ན་སྔགས་ཀྱི་འོད་ཟེར་སྣོད་ཀྱི་འཇིག་རྟེན་ལ་ཕོག་པས་གཞལ་ཡས་ཁང་།བཅུད་ཀྱི་སེམས་ཅན་ཐམས་ཅད་ཧེ
རུ་ཀའི་རྣམ་རོལ།སྒྲ་གྲགས་ཐམས་ཅད་གསང་སྔགས་ཀྱི་སྒྲ་གདངས།དྲན་རྟོག་ཐམས་ཅད་ཆོས་ཉིད་ཁྱབ་གད་ལ་སྤྲོས་བྲལ་ཀ་དག་ཆེན་པོའི་དབྱིངས་སུ་རོ་མཉམ་པ་ལ་བསླབ་ཅིང
སྔགས་ནི།ཨོཾ་གུ་རུ་ཀྲོ་དྷ་རཱ་ཛ་ཀྲོ་དྷཱི་ཤྭ་རཱི་སརྦ་སིདྡྷི་ཧཱུྃཿཞེས་ངག་གི་བཟླས་པ་བྱ་ཞིང་།རེས་འགའ་ལྕེ་མཆུའི་སྦྱོར་བ་ལ་མ་ལྟོས་པའི་འགོག་བཟླས་དང་རྡོ་རྗེའི་བཟླས་པ་ཡང་བྱའོ།།
ཐུན་བསྡུ་བ་ན་རྟེན་དང་བརྟེན་པའི་སྣང་ཆ་ཐམས་ཅད་ཐུགས་སྲོག་ཧཱུྃ་ཡིག་ལ་བསྡུ།དེ་ཡང་ནཱ་དའི་བར་དུ་བསྡུས་ཏེ་སྤྲོས་བྲལ་ཁྱབ་བརྡལ་ཆེན་པོའི་དབྱིངས་སུ་མཉམ་པར་བཞག་ལྡང་བ
ན་སྐད་ཅིག་གིས་ལྷ་སྐུའི་གསལ་སྣང་དང་མ་བྲལ་བས་བསྔོ་སྨོན་སོགས་བྱ་བ་སྟེ།སྔར་བཞིན་ཐུན་བཞིའམ་གཉིས་ལ་སོགས་པའི་ཁྲིགས་སུ་བཅད་དེ་བྱ་ཞིང་།གང་ལྟར་ན་ཡང་རིམ།

པ་དེ་ལྟ་བུས་གྲངས་མཚན་ནི་སྔར་བཞིན་དང་།དུས་ནི་མ་མཐའ་ཡང་བདུན་ཕྲག་གསུམ་གྱི་ངེས་པ་དང་ལྡན་པར་བྱའོ།།ཐུན་ཐམས་ཅད་ཀྱི་མཐར་ཡི་གེ་བརྒྱ་པ་
མང་ཉུང་ཅི་འགྲུབ་རེ་བཟླ་བ་ཕྱག་ལེན་ནོ།།གསུམ་པ་རྗེས་ནི།བསྟེན་པ་རྫོགས་ནས་སང་གྲོལ་རྒྱུའི་དགོང་ཐུན་ནས་བཟུང་མཆོད་གཏོར་རྒྱ་ཆེར་བཤམས།མདུན་གྱི་གཏོར་མ་ཡང
ལྟར་བསྐྱེད་དངོས་གྲུབ་བསྡུ་བའི་དམིགས་པ་དང་བཅས་སྔགས་མཐར་སརྦ་སིདྡྷི་བྷྲཱུཾ་ཞེས་བཏགས་པ་ཡང་ཅི་ནུས་བཟླ་སྟེ།དེ་ལྟ་བུའི་ཚུལ་གྱིས་གྲོལ་རྒྱུའི་སྔ་ཐུན་ལ་སླར་ཡང་མཆོད་གཏོར
བཤམས།ལས་བྱང་གིས་ཁོག་ཕུབ་པའི་སྒོམ་བཟླས་ཚོགས་མཆོད་སོགས་མཐའ་རྒྱས་སྤྱི་ལྟར་ལས་སྒྲུབ་གཏོར་ལྷར་གསལ་བ་ལ་སྨན་གཏོར་རཀྟས་མ